CELEX: 22012D0222
Language: sl
Date: 2012-01-19 00:00:00
Title: 2012/222/EU: Sklep št. 2/2012 Skupnega odbora EU-Efta o skupnem tranzitnem postopku z dne 19. januarja 2012 o povabilu Turčiji, da pristopi h Konvenciji z dne 20. maja 1987 o skupnem tranzitnem postopku

26.4.2012   
            
            
               SL
            
            
               Uradni list Evropske unije
            
            
               L 114/33
            
         SKLEP št. 2/2012 SKUPNEGA ODBORA EU-EFTAO SKUPNEM TRANZITNEM POSTOPKU
   z dne 19. januarja 2012
   o povabilu Turčiji, da pristopi h Konvenciji z dne 20. maja 1987 o skupnem tranzitnem postopku
   (2012/222/EU)
   SKUPNI ODBOR JE –
   ob upoštevanju Konvencije z dne 20. maja 1987 o skupnem tranzitnem postopku (1) in zlasti člena 15(3)(e) Konvencije,
   ob upoštevanju naslednjega:
   
               (1)
            
            
               Trgovinske odnose s Turčijo bi bilo lažje spodbujati z uvedbo skupnega tranzitnega postopka za prevoze blaga med Turčijo ter Evropsko unijo, Republiko Islandijo, Kraljevino Norveško in Švicarsko konfederacijo.
            
         
               (2)
            
            
               Da bi se ta postopek lahko začel uporabljati, bi bilo treba Turčijo povabiti, da pristopi k navedeni konvenciji –
            
         SPREJEL NASLEDNJI SKLEP:
   Člen 1
   V skladu s členom 15a navedene konvencije se Turčijo povabi, da z izmenjavo pisem med Svetom Evropske unije in Turčijo, priloženih k temu sklepu, pristopi k navedeni konvenciji od 1. julija 2012.
   Člen 2
   Ta sklep začne veljati na dan sprejetja.
   
      V Bruslju, 19. januarja 2012
      
         
            Za Skupni odbor
         
         
            Predsednik
         
         Mirosław ZIELIŃSKI
      
   
   
      (1)  UL L 226, 13.8.1987, str. 2.
   
      PRILOGA
      Spoštovani,
      seznanjam Vas s Sklepom Skupnega odbora EU-EFTA o skupnem tranzitnem postopku z dne 19. januarja 2012 (Sklep št. 2/2012) o povabilu Turčiji, da postane pogodbena stranka Konvencije z dne 20. maja 1987 o skupnem tranzitnem postopku. Evropska unija vabi Turčijo k zagotovitvi uporabljanja navedene konvencije brez diskriminacije za vse države.
      Turčija lahko pristopi k navedeni konvenciji v skladu z njenim členom 15a tako, da generalnemu sekretariatu Sveta Evropske unije predloži listino o pristopu, skupaj s prevodom navedene konvencije v uradni jezik Turčije.
      Sprejmite, prosim, izraz mojega globokega spoštovanja.
      
         
            Generalni sekretar
         
         
            Generalni sekretariat Sveta Evropske unije
         
      
      Turčija –
      ob upoštevanju Sklepa Skupnega odbora EU-EFTA o skupnem tranzitnem postopku z dne 19. januarja 2012 (Sklep št. 2/2012) o povabilu Turčiji, da pristopi h Konvenciji z dne 20. maja 1987 o skupnem tranzitnem postopku (v nadaljnjem besedilu: Konvencija),
      ob upoštevanju povabila o pristopu h Konvenciji, in
      z željo postati pogodbena stranka Konvencije –
      IZJAVLJA,
      da želi pristopiti h Konvenciji;
      da je tej listini priložen prevod Konvencije v uradni jezik Turčije;
      da sprejema vsa priporočila in sklepe, ki jih je Skupni odbor EU-EFTA o skupnem tranzitnem postopku sprejel v obdobju med 19. januarjem 2012 in datumom dejanskega pristopa Turčije v skladu s členom 15a Konvencije.
      V …